Yemmal-d akud yellan daxel n wullis am wakud n teḥkayt akked wakud n tsiwelt; nenn-d belli akud n teḥkayt d amseḍfer n yineḍruyen seg mi ara d-tebdu teḥkayt alam tekfa, ma d tsiwelt d amseḍfer n yineḍruyen akken i ten-d-yeḥka umsawal, zemren ad mxallafen akken diɣen zemren ad ɛedlen, seg tɣuri-nneɣ i ungal Lḥif d usirem nufa-d akud n teḥkayt d wakud n tsiwelt ur llin ara deg yiwet n tallit, ur d-llin ara kifkif, amsawal deg tullsa-ines yessezwar ineḍruyen ɣef wiyaḍ, ayen yerran tasiwelt ẓẓayet, imi ttantaqen-d yiwudam s yidiwenniten wid i d-yeglan s teɣzi n teḥkayt.